OpenLLM-France/wikimedia huggingface dataset:
# Plaça del Bisbe Benlloch (Guissona)

La Plaça del Bisbe Benlloch és una obra de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

Plaça situada al vell mig de Guissona. En aquesta plaça rectangular hi conflueixen tres carrers: C/ Bisbal, C/ Raval Traspalau i C/ Carral. Aquesta és una plaça relativament jove, construïda a principis del segle xx, en la qual trobem la Casa de la Vila, l'edifici del Centre Catòlic i edificis de poca alçada amb una fisonomia semblant que pertanyien a famílies benestants de la vila. És un espai molt viu, on s'ha integrat mobiliari urbà com per exemple bancs, jardineres i fonts.
En el dia d'avui continua celebrant-s'hi el mercat setmanal de la vila.

## Història

Originàriament aquest espai era una zona de corrals i horts on els bisbes de la Seu d'Urgell, entorn al segle xvii, van fer construir un Palau Episcopal. Amb la Desamortització de Mendizábal, l'any 1835, el palau va quedar abandonat i no va ser fins al 1912 que el bisbe Benlloch va fer donació d'aquest espai: una part la va cedir a l'Ajuntament de la vila, una segona part al Centre Catòlic i l'última va quedar en mans del bisbat, però pocs anys després la va vendre per un preu mòdic al Centre Catòlic. En un primer moment es va anomenar placeta "de palacio", però després va prendre el nom del bisbe Benlloch en agraïment a la donació que aquest havia fet.

## Referències

* 1 2 3 4 5 «Plaça del Bisbe Benlloch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].

## Enllaços externs

* «Plaça del Bisbe Benlloch». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Muntanya de Conill

La Muntanya de Conill és una muntanya de 694 metres que es troba entre els municipis de Cabra del Camp, a la comarca de l'Alt Camp i de Barberà de la Conca i Sarral, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# NBS

NBS té els següents significats:
* National Bureau of Standards, laboratori de metrologia del Departament de Comerç dels Estats Units
* Banc Nacional d'Eslovàquia (del seu nom en eslovac Národná Banka Slovenska), banc central d'Eslovàquia
* Banc Nacional de Sèrbia (del seu nom en serbi Narodna Banka Srbije), banc central de Sèrbia
* N-bromosuccinimida, reactiu usat en química orgànica
# Leça Futebol Clube

El Leça Futebol Clube és un club de futbol portuguès de la ciutat de Leça da Palmeira, Matosinhos.

## Història

Va ser fundat el 1912. Va jugar tres temporades a primera divisió entre 1995 i 1998, quan fou descendit per actes de corrupció.

## Palmarès

* Segona divisió portuguesa de futbol:
** 1940-41, 1994-95
* Tercera divisió portuguesa de futbol:
** 2006-07

## Referències

* ↑ «Portugal All-Time Table 1ªLiga/1ªDivisão 1934-2005». rsssf.com. [Consulta: 9 abril 2017].

## Enllaços externs

* Perfil a Zerozero Arxivat 2013-10-17 a Wayback Machine.
# Villard

«Villard» té aquests significats:
Biografies:
Geografia:
# Rose Marie Compaoré

Rose Marie Compaoré (13 de novembre de 1958 – 18 de març de 2020) va ser una política de Burkina Faso i la primera víctima mortal de la COVID-19 a l'Àfrica subsahariana.

## Biografia

Rose Marie Konditamdé (Compaoré era el cognom de casada) va néixer a Zoundweogo (Burkina Faso) el 13 de novembre de 1958.
Va ser cofundadora, el 2010, i membre del seu Comitè Executiu, de la Unió per al Progrés i el Canvi (UPC, del francès Union pour le Progrès et le Changement), segona força política del país i era vicepresidenta segona de l'Assemblea Nacional de Burkina Faso. Era coneguda com la «lleona de Zoundwéogo». Va promoure les campanyes per a la detecció del càncer de mama i havia impartit conferències públiques de sensibilització per ajudar les capes socials baixes a protegir la seva salut.
Va morir el 18 de març de 2020 a l'Hospital Universitari de Tengandogo (Ouagadougou) a causa de complicacions de la COVID-19 per la seva condició de diabètica. Va ser la primera víctima de la pandèmia a Burkina Faso i va ser enterrada el 18 de març al cementiri de Gounghin, a Ouagadougou.

## Referències

* 1 2 Shaban, Abdur Rahman Alfa. «Burkina Faso's records first COVID-19 death in sub-Saharan Africa» (en francès). africanews, 19-03-2020. [Consulta: 12 abril 2020].
* 1 2 «L'Assemblée parlementaire de la Francophonie rend hommage à Rose-Marie Compaoré» (en francès). Arxivat de l'original el 2020-04-12. [Consulta: 12 abril 2020].
* ↑ «Décès de Rose Marie Compaoré/Konditamdé : Le PAREN salue sa mémoire et appelle à la prudence - leFaso.net, l'actualité au Burkina Faso» (en francès). [Consulta: 12 abril 2020].
* ↑ Opinion, B24. «Décès de Marie Rose Compaoré : Le message de Henriette Zoumbaré» (en francès), 29-03-2020. [Consulta: 12 abril 2020].
* ↑ «Zoundwéogo : Rose-Marie Compaoré organise une campagne de dépistages au profit de 2000 femmes» (en francès), 21-04-2017. [Consulta: 12 abril 2020].
# Plaça del Capitoli

La plaça del Capitoli (en italià Piazza del Campidoglio) es troba dalt de tot del turó del Capitoli, a Roma.

## Història

La plaça va ser projectada per Miquel Àngel, que la va dissenyar amb tota mena de detall, incloent-ne la pavimentació. La seva planta lleugerament trapezoïdal, sobre la qual va alinear Miquel Àngel els nous palaus, tenia la funció d'expandir la perspectiva cap al focus visual constituït pel Palau Senatorial.
Es creu que la reforma de la plaça li va ser encarregada pel papa Pau III, el qual s'avergonyia de l'estat en què es trobava el cèlebre turó –en aquella època anomenat Colle cabrum, és a dir 'el turó de les cabres', ja que s'utilitzava com a pastura per a les cabres–, lloc de la desfilada triomfal organitzada a Roma en honor de Carles V el 1536.
Miquel Àngel projectà completament de nou la plaça, fent-la girar no cap al Fòrum sinó cap a la basílica de Sant Pere, que representava el nou centre polític de la ciutat. Amb aquesta finalitat pensà de construir un nou palau –anomenat per això el Palau Nou– per tancar la perspectiva cap a la basílica de Santa Maria in Aracoeli i redissenyà el Palau dels Conservadors eliminant-ne totes les estructures medievals per tal d'harmonitzar amb el Palau Senatorial, al qual va afegir una doble escalinata que servia per accedir a la nova entrada, que ja no mirava més cap al fòrum sinó cap a la plaça. Miquel Àngel va projectar també l'escalinata de la Cordonata i la balustrada des de la qual es mira cap a la plaça d'Aracoeli, que queda en un pla inferior.
L'estàtua eqüestre de Marc Aureli en bronze daurat, anteriorment situada a la plaça de Sant Joan del Laterà, va ser col·locada al centre de la plaça per desig de Pau III; l'estàtua original, després d'una llarga restauració que ha tret a la llum traces de daurats, actualment es conserva als Museus Capitolins, mentre que a la plaça se n'hi va col·locar una còpia.
Els treballs van ser tan lents que Miquel Àngel només va poder veure acabada la doble escalinata que servia per al nou accés al Palau Senatorial. Les obres es varen anar completant a mesura que el projecte original i la plaça es van donar per acabats al segle xvii, encara que la pavimentació no es va realitzar –segons els dissenys originals de l'artista– fins al 1940.
La Cordonata està adornada per diverses obres escultòriques: a la base hi ha col·locades les estàtues de dos lleons; cap a la meitat de l'escala, l'estàtua de Cola di Rienzo; al capdamunt de l'escalinata hi ha les estàtues de Càstor i Pòl·lux, provinents d'un temple dels Dioscurs al Circ Flamini, i dos trofeus d'armes marmoris, anomenats I Trofei di Mario ('Els trofeus de Màrius'), provinents del nimfeu homònim de la Piazza Vittorio.
El Palau Senatorial és avui la seu de l'Ajuntament de Roma, mentre que els Museus Capitolins, oberts l'any 1735 –són un dels museus públics més antics del món–, estan allotjats en els altres dos palaus –el Nou i el dels Conservadors–, units per una galeria subterrània, la Galeria Lapidària.

## Enllaços externs

* Vista virtual de la plaça
* Pàgina web oficial dels Museus Capitolins
# NCC

NCC té els següents significats:
* NCC-1701 (de l'acrònim en anglès Naval Construction Contract), nombre de registre de la nau estelar USS Enterprise de l'univers fictici Star Trek
* Comissió Consultiva Nacional (del seu nom en anglès National Consultative Commission), òrgan pseudo-parlamentari instaurat a Uganda després de la caiguda d'Idi Amin
* RIPE NCC (acrònim de RIPE Network Coordination Centre), Registre Regional d'Internet per a Europa
* Nivell de condensació per convecció, nivell on es condensa l'aire que està en convecció atmosfèrica
* Nivell de compensació de la calcita, profunditat dins l'oceà on tots els carbonats es dissolen
* Correlació creuada normalitzada (del seu nom en anglès Normalized Cross Correlation), variant de correlació creuada usada com a criteri de comparació en el processament de senyals
* Network control center, centre de control del sistema de comunicacions per satèl·lit DVB-RCS
# Sausheim

Sausheim (en alsacià Sàise) és un municipi francès, situat a la regió del Gran Est, al departament de l'Alt Rin. L'any 2007 tenia 6.200 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.447 | 3.156 | 4.940 | 4.737 | 4.748 | 5.470 |

## Administració

Llista d'alcaldes :
| Període | Identitat | Partit |
| 1989-2001 | Jean-Jacques Weber | |
| 2001- | Daniel Bux | |
# Pram (barca)

Un pram és una mena de barca petita amb la proa escapçada i sense roda, a diferència de la majoria de barques que tenen una proa en punxa i roda de proa. Vista des de dalt la zona de proa és sensiblent trapezoïdal, amb més espai que la zona típicament triangular de les barques convencionals. Aquesta característica fa que un pram tingui més superfície aprofitable a proa.

## Exemples moderns

Els velers de les classes Mirror i Optimist tenen el buc amb la proa escapçada. Els prams moderns fan 8-10 peus de llargària i són de contraplacat, fibra de vidre, plàstic o alumini. Generalment es propulsen amb rems, però poden disposar d'una vela auxiliar o un motor.
* Veler de la classe Mirror.
* Veler de la classe Optimist.

## Noruega

Els prams tradicionals de Noruega són de fusta convencional, amb una secció transversal en U i una forma longitudinal molt arquejada, amb llançaments pronunciats a proa i popa.

## Austràlia i Nova Zelanda

Els prams de les antípodes acostumen a ser amb folre de contraplacat de 6mm sobre una estructura lleugera de llistons de fusta massissa. La secció és rectangular o trapezoïdal.
* Al riu Murray s'acostumen a anomenar praam (escrit amb dues a però pronunciat com pram).

## Aplicacions

El preu relativament econòmic dels prams, la seva robustesa i el seu poc calat els feia ideals com a barquetes auxiliars. En l'actualitat han de competir amb les barques inflables.
* Una aplicació interessant, tan atípica com notable, fou el seu ús com a suport de làmpades flotants per a formar una pista d'aterratge a l'aigua per a hidroavions de passatgers.

## Referències

* ↑ Field & Stream, agost 1979, p. 52–. ISSN 87558599.
* ↑ John N. Cole. Away All Boats: A Personal Guide For The Small-Boat Owner. Henry Holt and Company, 7 gener 2014, p. 259–. ISBN 978-1-4668-6198-5.
* ↑ New York Boat Fair. All Pleasure Crafts in America (1958). BoD – Books on Demand, 15 gener 2015, p. 170–. ISBN 978-3-95427-449-9.
* ↑ Peter H. Spectre. 10 Wooden Boats You Can Build: For Sail, Motor, Paddle and Oar. WoodenBoat Books, 1995, p. 11–. ISBN 978-0-937822-34-0.
* ↑ Bonnier Corporation. Popular Science. Bonnier Corporation, març 1984, p. 122–. ISSN 01617370.
* ↑ Penny Draper. Peril at Pier Nine: Disaster Strikes! 3. Coteau Books, 30 maig 2015, p. 187–. ISBN 978-1-55050-589-4.
* ↑ Hearst Magazines. Popular Mechanics. Hearst Magazines, maig 1949, p. 92–. ISSN 00324558.
* ↑ MotorBoating, gener 1950, p. 171–. ISSN 15312623.
* ↑ Graham Seal. The Lingo: Listening to Australian English. UNSW Press, 1999, p. 19–. ISBN 978-0-86840-680-0.
* ↑ Leslie Dawson. Fabulous Flying Boats: A History of the World's Passenger Flying Boats. Pen and Sword, 16 juliol 2013, p. 71–. ISBN 978-1-4738-2675-5.
# Villaralto

Villaralto és un municipi de la província de Còrdova a la comunitat autònoma d'Andalusia, a la comarca de Valle de los Pedroches.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.597 | 1.559 | 1.533 | 1.526 | 1.510 | 1.484 | 1.458 | 1.425 | 1.385 | 1.350 |

## Enllaços externs

* Villaralto - Sistema d'Informació Multiterritorial d'Andalusia
# Kinnelon

Kinnelon és una població dels Estats Units a l'estat de Nova Jersey. Segons el cens del 2008 tenia 9.582 habitants.

## Demografia

Segons el cens del 2000, Kinnelon tenia 9.365 habitants, 3.062 habitatges, i 2.685 famílies. La densitat de població era de 202,1 habitants/km².
Dels 3.062 habitatges en un 45,4% hi vivien nens de menys de 18 anys, en un 80,6% hi vivien parelles casades, en un 5,3% dones solteres, i en un 12,3% no eren unitats familiars. En el 9,4% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,27.
Per edats la població es repartia de la següent manera: un 30% tenia menys de 18 anys, un 4,3% entre 18 i 24, un 27% entre 25 i 44, un 29,7% de 45 a 60 i un 9% 65 anys o més.
L'edat mediana era de 40 anys. Per cada 100 dones de 18 o més anys hi havia 95,9 homes.
La renda mediana per habitatge era de 105.991 $ i la renda mediana per família de 110.593 $. Els homes tenien una renda mediana de 79.870 $ mentre que les dones 45.069 $. La renda per capita de la població era de 45.796 $. Aproximadament el 2,3% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kinnelon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kinnelon». American Fact Finder. Oficina del Cens dels Estats Units, 12-01-2010.
# Nagios

Nagios és un sistema de monitoratge d'equips i serveis de xarxa, escrit en C i sota llicència GNU General Public License versió 2 que permet tenir un complet control de la disponibilitat de serveis, processos i recursos d'equips informant a l'administrador dels problemes abans inclús que els usuaris s'adonin de forma que es pot actuar de forma pro-activa. Inicialment es va anomenar Netsaint, nom que va haver de canviar per coincidència amb una altra marca, va ser creat i actualment mantingut per Ethan Galstad juntament amb un grup de desenvolupadors de programari que mantenen diversos plugins. Nagios va ser dissenyat per a ser executat en Linux tot i que també s'executa en diferents variants de Unix.

## Referències

* ↑ González Álvarez, Sandra. Comparativa d'eines de monitoratge de sistemes. Barcelona: Universitat Oberta de Catalunya, 30/05/2011. «Treball fi de carrera/grau CC-BY-SA»
# NCCR–Mageuzi

La Convenció Nacional per a la Construcció i la Reforma (suahili: kamati ya kitaifa kwa ajili ya mageuzi ya Katiba, en anglès: National Committee for Constitution Reform o NCCR) és un partit polític d'oposició a Tanzània. És coneguda popularment pel seu acrònim NCCR-Mageuzi.

## Història

Entre els dies 11 i 12 de juny de 1991, diversos grups del país van fer una conferència a Dar es Salaam moguts per la necessitat d'instaurar un sistema multipartidista. Per aquest motiu, van decidir formar la NCCR amb l'objectiu d'eliminar el sistema de partit únic que es regia en aquell moment a Tanzània.
El 20 de gener de 1992, el Comitè Executiu Nacional del Partit de la Revolució va aprovar la proposta d'una comissió presidencial de legalitzar els partits de l'oposició, podent sol·licitar-ho a partir de 17 de juny del mateix any. El partit NCCR-Mageuzi es va registrar, de manera permanent, el 21 de març de 1993.

## Història electoral
### Eleccions presidencials

| Elecció | Candidat de partit | Vots | % | Posició | Resultat |
| 1995 | Augustino Mrema | 1,808,616 | 27.7% | 2n | Perdut |
| 2000 | Augustino Mrema | 637,115 | 7.80% | 3r | Perdut |
| 2005 | Sengondo Mvungi | 55,819 | 0.49% | 5è | Perdut |
| 2010 | Hashim Spunda Rungwe | 26,388 | 0.31% | 5è | Perdut |
| 2015 | No es va presentar | - | - | - | - |

### Eleccions parlamentàries

| Elecció | Vots | % | Escons | +/− | Posició | Govern |
| 1995 | 1,406,343 | 21.83% | 19 / 285 (6.7٪) | 19 | 2n | Oposició |
| 2000 | 256,591 | 3.61% | 1 / 285 (0.4٪) | 18 | 6è | Oposició |
| 2005 | 239,452 | 2.2% | 0 / 324 (0٪) | 1 | 5è | Oposició |
| 2010 | 193,738 | 2.51% | 4 / 350 (1.1٪) | 4 | 4t | Oposició |
| 2015 | 218,209 | 1.50% | 1 / 367 (0.3٪) | 3 | 5è | Oposició |

## Notes

* ↑ Mageuzi és una paraula de suahili que, en català, significa "reforma"

## Referències

* ↑ «Historia ya Chama (en català: Història del partit polític)» (en suahili). NCCR Mageuzi. [Consulta: 30 agost 2020].
* 1 2 3 Kidane Mengisteab. State Building and Democratization in Africa: Faith, Hope, and Realities. Greenwood Publishing Group, 1 gener 1999, p. 189–. ISBN 978-0-275-96353-8.
* ↑ Ofcansky, Thomas P.; Kurtz, Laura S.; Yeager, Rodger. Historical Dictionary of Tanzania (en anglès). Scarecrow Press, 1997. ISBN 978-0-8108-3244-2.
# Unión Deportiva Logroñés

* No s'ha de confondre amb Club Deportivo Logroñés o Sociedad Deportiva Logroñés.
La Unión Deportiva Logroñés és un club de futbol de la localitat de Logronyo (La Rioja). Actualment juga a la Primera Divisió RFEF.
El club va ser inscrit el 24 de juny de 2009, després de canviar-li el nom al Club Deportivo Varea, que el 31 de maig de 2009 havia aconseguit l'ascens a Segona Divisió B

## Uniforme

* Uniforme titular: Samarreta vermella i blanca a ratlles verticals, pantaló i mitges negres.
* Uniforme alternatiu: Samarreta negra amb mànigues verdes, pantaló i mitges blancs.

## Estadi

L' Estadi Municipal Las Gaunas (anomenat simplement Las Gaunas i també Nuevo Las Gaunas) és l'estadi de futbol on juga els seus partits com a local la Unión Deportiva Logroñés. Està ubicat al sud de Logronyo, al costat del Palacio de los Deportes de La Rioja (Palau dels Esports). Va ser inaugurat el 28 de febrer de 2002 amb un partit amistós entre el Club Deportivo Logroñés i el Deportivo Alavés. Té capacitat per a 16.000 espectadors i les dimensions del terreny de joc són 104 x 66 metres. Els seients són de colors blanc i vermell i formen la inscripció "Gaunas".

## Dades del club

* Temporades a Primera Divisió: 0
* Temporades a Segona Divisió A: 0
* Temporades a Segona Divisió B: 3 (comptant la 2011-12
** Millor posició: 6è (temporada 2010-11)
** Pitjor posició: 14è (temporada 2012-13)
* Temporades a Tercera Divisió: 0

## Referències

* ↑ ElCorreoDigital.com. «El Registro hace oficial el nombre de la Unión Deportiva Logroñés», 25-06-2009. [Consulta: 4 setembre 2009].
* ↑ Rioja2.com. «Revuelta presenta el nuevo 'Logroñés': "Me gustaría que fuera el hijo del anterior"», 12-06-2009. Arxivat de l'original el 2009-08-05. [Consulta: 12 juny 2009].

## Enllaços externs

* Unión Deportiva Logroñés - Lloc web oficial (castellà)
* Web de la UD Logroñés a Futbolme.com
# Danièle Sallenave

Danièle Sallenave (Angers, 28 d'octubre de 1940) és una escriptora francesa, traductora de l'italià i membre de l'Acadèmia Francesa.
Va ser professora de Literatura i d'Història del Cinema a la Universitat de París-Nanterre del 1968 al 2001. Des de setembre de 2009 emet una crònica setmanal a France Culture. El 7 d'abril de 2011 va ser elegida a l'Acadèmia Francesa per al seient número 30, que havia ocupat fins a la seva mort Maurice Druon. Va ser rebuda amb un discurs de l'acadèmic Dominique Fernandez el 29 de març del 2012.

## Traduccions

* Si par une nuit d'hiver un voyageur d'Italo Calvino (1981)
* Orgie de Pier Paolo Pasolini (1988)

## Referències

* ↑ «Danièle SALLENAVE». Académie française. [Consulta: 21 gener 2024].
* ↑ «Danièle Sallenave : « L’identitarisme est la maladie du XXIe siècle »» (en francès). Le Monde, 23-06-2018.
* ↑ «Danièle Sallenave: septième immortelle». Libération, 01-10-2012. Arxivat de l'original el 2012-10-01. [Consulta: 21 gener 2024].
# Pletiu dels Racons

El Pletiu dels Racons és un pletiu del terme municipal de Conca de Dalt, a l'antic terme d'Hortoneda de la Conca, a l'àmbit de l'antic poble de Perauba.
Està situat al nord i a tocar de la Solana del Comelleró, a l'esquerra de la llau de la Solana de Palles, a llevant de l'extrem meridional dels Rocs del Comeller i a migdia de l'Espluga de l'Oli d'Ermini i de la Torre de Perauba.
# Kung Food: Una aventura deliciosa

Kung Food: Una aventura deliciosa (xinès simplificat: 美食大冒险之英雄烩, pinyin: Měishí dà màoxiǎn zhī yīngxióng huì, literalment 'Guisat heroi: una aventura gastronòmica') és una pel·lícula d'animació de 2018, dirigida per Haipeng Sun. La versió doblada al català es va estrenar el 2 de desembre de 2022 amb la distribució de Paycom Multimedia a set sales de cinema de Catalunya.

## Sinopsi

En Súper Bao, un panet fet al vapor, vol ser un gran heroi. Per això, decideix unir-se a la flota del Vaixell de Vapor, per lluitar contra el mal. Durant el viatge descobreix que l’objectiu real del comboi és trobar la “pedra dels cinc gustos”, una roca màgica que controla els sabors salat, dolç, amarg, agre i picant, però que en mans d’un enemic pot fer molt de mal. Després d’una forta tempesta i un atac pirata, el destí del protagonista canviarà per sempre.

## Referències

* ↑ «Kung Food: Una aventura deliciosa». ésAdir. [Consulta: 5 desembre 2022].
* 1 2 «S'estrenen dues pel·lícules doblades al català: 'Kung Food: Una aventura deliciosa' i 'L'emperadriu rebel', a més del Doc del Mes 'Karaoke Paradise'». Generalitat de Catalunya. [Consulta: 5 desembre 2022].
* ↑ «Kung Food: Una aventura deliciosa». El Punt Avui. [Consulta: 5 desembre 2022].

## Enllaços externs

* Kung Food a Goita què fan, ara!
* Tràiler en català
# Cançons de la repressió

Cançons de la repressió (originalment en anglès, Songs of Repression) és una pel·lícula documental del 2020 sobre la colònia alemanya Villa Baviera a Xile. La pel·lícula es va estrenar el 2020 al Festival Internacional de Cinema Documental de Copenhaguen, on va guanyar el premi Politiken:Danish:Dox i el premi CPH:DOX. S'ha doblat al català pel programa 60 minuts del canal 33, emès el 17 d'octubre de 2022. Anteriorment, s'havia subtitulat al català.

## Referències

* 1 2 «"Cançons de la repressió", a "60 minuts"». CCMA, 14-10-2022. [Consulta: 16 octubre 2022].
* ↑ «Songs of Repression på CPH:DOX 2020». en.cphdox.dk. Arxivat de l'original el 9 de juny 2020. [Consulta: 9 juny 2020].
* ↑ «'Songs Of Repression': CPH:DOX Review». Screen. [Consulta: 9 juny 2020].
* ↑ «Songs of Repression». DocsBarcelona. [Consulta: 9 juny 2020].
* ↑ «Review: Songs of Repression». Cineuropa – the best of european cinema. [Consulta: 9 juny 2020].
* ↑ Songs of repression a la Base de dades de cinema en català

## Enllaços externs

* Cançons de la repressió a FilminCAT
# Nagler-Rolz

Nagler-Rolz Flugzeugbau va ser una empresa alemanya dedicada a la construcció d'helicòpters. El seu producte principal va ser el Nagler-Rolz NR 54, un helicòpter ultralleuger portable per a l'exèrcit alemany durant la Segona Guerra Mundial.

## Història

L'austríac Bruno Nagler va treballar inicialment com a empleat de Raoul Hafner a Anglaterra construint autogirs. El 1935 va tornar a Àustria i es va unir amb Franz Rolz per desenvolupar helicòpters ultra lleugers. Per fer-ho, van fundar l'empresa Nagler-Rolz-Flugzeugbau amb tallers a prop de Viena. L'obra va suposar un èxit en els primers anys de la guerra. Es van desenvolupar dos helicòpters petits d'un sol seient, el NR 54 i el NR 55, però només el NR 54 va ser completat i va realitzar vols lliures.

## Referències

* ↑ Nowarra, Heinz J.. Die deutsche Luftrüstung 1933-1945. Koblenz: Bernard & Graefe, 1985-©1988. ISBN 3-7637-5464-4.